Okresná prokuratúra Trnava 
Vajanského 22, 918 67 Trnava 1 	

Sp. zn. : 1 Pv 359/12/2207	Trnava, 4.11.2013
EEČ : 2-21-38-2013

U Z N E S E N I E

Trestná vec:	obvinený XXXXX a spol.  
Trestný čin:	podvod podľa § 250 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Trnava
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trnava zo dňa 31.10.2013, spisová značka 1 Pv 359/12/2207, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
XXXXX ako žiadateľ  o úver od Prvej stavebnej sporiteľne, a.s. XXXXX, pobočka Trnava a XXXXX ako ručiteľ pri žiadosti o úver č.  0314741001 v otázke splnenia podmienok na poskytnutie  medziúveru vo výške 200.000 ,- Sk  predložili dňa 14. augusta 2002 v Prvej stavebnej sporiteľni a.s., pobočka Trnava potvrdenie Sociálnej poisťovne, pobočka Trnava, kde XXXXX mal na deň, od kedy  sa zúčastňuje na nemocenskom poistení a dôchodkovom zabezpečení, ako zamestnanec uvedený dátum 01. 10. 2002 a XXXXX zase dátum 01. 05. 2000, pričom tieto potvrdenia ktoré boli nimi predložené sa líšia od skutočne vystavených potvrdení Sociálnej poisťovne, pobočka Trnava v dátumoch nakoľko XXXXX sa na nemocenskom a dôchodkovom zabezpečení zúčastňuje od 01. 03. 2002 a XXXXX odo dňa 01. 03. 2002 a preto uvedený medziúver nebol žiadateľovi poskytnutý

Uznesením prokurátora Okresnej prokuratúry Trnava zo dňa 31.10.2013, spisová značka 1 Pv 359/12/2207, bola určená všetkým obvineným skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry v Trnave sp. zn. 1 Pv 359/12 zo dňa 24. 05. 2012, ktoré nadobudlo právoplatnosť dňa 04. 07. 2012 bolo podľa § 216 ods. 1 Trestného poriadku podmienečne zastavené trestné stíhanie proti obvinených  XXXXX a  XXXXX stíhaným pre pokus trestného činu podvodu spolupáchateľstvom podľa § 8 ods. 1 Trestného zákona, § 9 ods. 2  Trestného zákona k § 250 ods. 3 Trestného zákona účinného do 30. 12. 2005  a súčasne im  bola určená skúšobná doba v trvaní 12 (dvanásť) mesiacov, ktorá začala plynúť dňom  04 07. 2012.

	Po uplynutí skúšobnej doby boli vyžiadané správy o povesti na obvinených  z Obvodného úradu v Trnave - odboru všeobecnej vnútornej správy  Trnava, Miestneho  úradu  XXXXX  - Petržalka ako aj Obecného úradu Jaslovské Bohunice, Okresného riaditeľstva Policajného zboru v Trnave, Bratislave a zároveň bol doplnený odpis z registra trestov. 

	Z uvedených materiálov som zistil, že obvinení viedli v skúšobnej dobe podmienečného zastavenia trestného stíhania riadny život a nedopustili sa v uvedenej dobe iného trestného činu alebo priestupku, pričom  škoda nebola spôsobená.

	Vzhľadom na uvedené skutočnosti bolo potrebné rozhodnúť tak, ako je uvedené vo výrokovej časti tohto rozhodnutia.

	Po právoplatnosti tohto rozhodnutia nastávajú v zmysle § 217 ods. 4 Trestného poriadku účinky zastavenia trestného stíhania (§ 9 ods. 1 písm. e) Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislav Bohunický
prokurátor